WEB-ODISSEA	Antifates cridèc pera ciutat e, en entener-lo, acodiren de pertot molti e fòrts lestrigons, que non semblauen òmes senon gegants, e de naut estant lançauen pèires fòrça pesantes: lèu formèc enes naus un terrible tarrabastalh costat ath còp pes crits des que morien e pera trincadissa des vaishèths; e es lestrigons, trauessant as òmes coma se siguessen peishi, se les hegen a vier entà celebrar un òrre hestau.